Pranešimas žiniasklaidai

2025 m. gegužės 2 d.

**„Maxima“ skelbia darbuotojų paiešką vasaros sezonui: įdarbins 500 naujų kolegų**

**Lietuviškas prekybos tinklas „Maxima“ pradėjo intensyvų pasiruošimą vasarai. Didžiausias Lietuvos darbdavys vasaros sezonui papildomai ieško apie 500 kolegų. Įsidarbinusiems – ypač patogus, darbostogas primenantis darbo grafikas, nemokamas apgyvendinimas Lietuvos pajūryje, karšti pietūs ir kasmėnesinės premijos.**

„Maxima“ dalinasi, kad šiuo metu papildomų rankų intensyviau ieškoma poilsiautojų pamėgtuose Baltijos jūros kurortuose – Palangoje, Šventojoje, Nidoje, o taip pat – ir ežerų kraštuose: Ignalinoje, Molėtuose, Zarasuose. Komandas vasarai didinti ruošiasi ir didžiuosiuose šalies miestuose Vilniuje bei Kaune.

**Darbas, primenantis darbostogas**

Daugiausia pagalbos rankų vasaros sezonui, pasak „Maxima LT“ Darbuotojų atrankos vadovės Aurikos Filimanavičės, ieškoma parduotuvėms: kviečiami kasininkai-pardavėjai, salės darbuotojai, krovėjai. Didesnėse prekybos tinklo parduotuvėse stiprinamos ir maisto gamybos cechų komandos – ieškomi virėjai, cechų darbuotojai, o logistikos padaliniuose – užsakymų komplektuotojai, priėmimo rampos darbuotojai. Kandidatuoti į pozicijas galima ir be darbo patirties.

„Visko išmokinsime, o darbui reikalingas priemones – suteiksime. Be to, sezoniniai darbuotojai, kaip ir nuolatiniai, galės naudotis tomis pačiomis Kolektyvinėje sutartyje įtvirtintomis socialinėmis naudomis, o už pasiektus rezultatus – gauti skatinamąsias premijas. Kolegoms siūlysime itin patogų darbo grafiką: keturios darbo dienos ir keturi laisvadieniai. Iš savo praktikos galime pasakyti, kad toks modelis leidžia kolegoms puikiai suderinti darbą ir laisvalaikį – pasimėgauti šiltomis vasaros dienomis“, – dalinasi A. Filimanavičė.  
  
**Nereikia CV**

Neturite CV? „Maxima LT“ kviečia pasinaudoti greitojo kandidatavimo funkcija, kurios dėka savo prašymą prisijungti prie komandos išsiųsite vos per 1 minutę. Tą padaryti galite čia: <https://karjera.maxima.lt/greitasis-kandidatavimas>.   
  
Susidomėję sezoniniu darbu prekybos tinkle „Maxima“ kviečiami susisiekti ir tradiciniais būdais: telefonu +370 620 11116 arba el. paštu atranka@maxima.lt

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

*Daugiau informacijos:*

***El. paštas***[***komunikacija@maxima.lt***](mailto:komunikacija@maxima.lt)